उस्मान ख्वाजा का शतक, ऑस्ट्रेलिया लीड से 82 रन पीछे, स्कोर 311/5
Australia Vs England Ashes Series Day 2 Match Update; Follow ENG Vs AUS Day 2 Match Top Moments Videos, Photos On Dainik Bhaskar.  इंग्लैंड ने 393/8 पर घोषित की पहली पारी, ऑस्ट्रेलिया ने शुरुआती विकेट गंवाए
एशेज सीरीज के पहले टेस्ट के दूसरे दिन ऑस्ट्रेलिया ने शानदार गेम खेला। पहले सेशन में विकेट गवाने के बाद ऑस्ट्रेलिया ने कमबैक किया। ओपनर उस्मान ख्वाजा ने शतकीय पारी खेली। वहीं, ट्रेविस हेड और एलेक्स कैरी के बल्ले से अर्धशतक निकला।
दिन के अंत तक ऑस्ट्रेलिया ने 5 विकेट खो कर 311 रन बना लिए। ऑस्ट्रेलिया इंग्लैंड पर लीड लेने से 82 रन पीछे है। उस्मान ख्वाजा 126 रन और एलेक्स कैरी 52 रन बनाकर नाबाद है।
ऑस्ट्रेलिया की खराब शुरुआत, बाद में रिकवरी की 
ऑस्ट्रेलिया ने 14/0 के स्कोर से दिन की शुरुआत की। दिन का पहला सेशन इंग्लिश बॉलर्स के नाम रहा। लंच तक मेजबान टीम के गेंदबाजों ने कंगारुओं को 78 रन पर तीन विकेट गवां दिए थे।
पहले, ओपनर डेविड वॉर्नर 9 और मार्नस लाबुशेन 0 पर आउट हुए। लाबुशेन गोल्डन डक का शिकार हुए हैं। उन्हें जॉनी बेयरिस्टो ने ब्रॉड की बॉल पर उनका शानदार कैच पकड़ा। वहीं, स्टीव स्मिथ टीम के स्कोर पर 16 रन का योगदान ही दे सके।
उस्मान ख्वाजा एक छोर से टीम के लिए रन जोड़ते रहे। तीन विकेट के बाद ट्रेविस हेड आए और 81 रन पार्टनरशिप की। हेड मोईन अली का शिकार बने। 50 रन स्कोर करने के बाद हेड मिडविकेट पर कैच थमा बैठे। कैमरून ग्रीन 38 रन बना कर आउट हुए। इसके बाद एलेक्स कैरी आए और अर्धशतकीय पारी खेली। कैरी 52 रन पर नाबाद है।
ब्रॉड - अली को 2-2 विकेट 
इंग्लिश टीम की ओर से स्टुअर्ट ब्रॉड ने दो विकेट झटके और मोईन अली को भी दो सफलताए मिली। जबकि एक विकेट कप्तान बेन स्टोक्स को मिला।
यहां से देखिए पहले दिन का खेल...
इंग्लैंड ने 393/8 पर घोषित की पारी 
पहले दिन इंग्लिश टीम ने अपनी पहली पारी 393/8 के स्कोर पर डिक्लेयर की। जवाब में ऑस्ट्रेलियन ने बिना नुकसान के 14 रन बनाए थे। इससे पहले, इंग्लैंड की ओर से जो रूट 118 रन बनाकर नाबाद लौटे। विकेटकीपर जॉनी बयरेस्टो ने 78 और जैक क्रॉल ने 61 रन बनाए। हैरी ब्रुक ने 32 रन का योगदान दिया।
पढ़ें पूरी मैच रिपोर्ट 
